**ԿԱՏԱՐՈՂԱԿԱՆԻ ԳՆԱՀԱՏՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ 2025 ԹՎԱԿԱՆԻ 1-ԻՆ ԵՌԱՄՍՅԱԿԻ** **ԳՈՐԾՈՒՆԵՈՒԹՅԱՆ**

****

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ԳՈՐԾՈՒՆԵՈՒԹՅԱՆ** **ԿԱՏԱՐՈՂԱԿԱՆԻ ԳՆԱՀԱՏՈՒՄ**

**2025 ԹՎԱԿԱՆԻ 1-ԻՆ ԵՌԱՄՍՅԱԿ**

Ղեկավարվելով «Տեսչական մարմինների մասին» ՀՀ օրենքի 11-րդ հոդվածի, Հայաստանի Հանրապետության կառավարության 2015 թվականի հունիսի 25-ի «Տեսչական մարմինների գործունեության կատարողականի գնահատման սկզբունքները, չափորոշիչները և կարգը հաստատելու մասին» N 693-Ն որոշման, Հայաստանի Հանրապետության սննդամթերքի անվտանգության տեսչական մարմնի (այսուհետ՝ տեսչական մարմին) կառավարման խորհրդի 2020 թվականի օգոստոսի 13-ի «Հայաստանի Հանրապետության սննդամթերքի անվտանգության տեսչական մարմնի գործունեության կատարողականի գնահատման մեթոդաբանությունը» N 11 որոշման պահանջներով՝ բազմակողմանիության, ամբողջականության և անկողմնակալության սկզբունքների հիման վրա իրականացվել է 2025 թվականի 1-ին եռամսյակի կատարողականի գնահատումը, որի արդյունքում հաստատվում է, որ տեսչական մարմնի խնդիրներն իրագործվել են, նպատակներն իրականացվել են արդյունավետ և պատշաճ, վերհանվել են գործունեության ընթացքում թույլ տրված բացթողումներն ու դրանց պատճառները։

Ըստ ՀՀ կառավարության N 693-Ն որոշման՝ կատարողականի գնահատման համար սահմանված են **նպատակի, գործընթացի և արդյունքի** չափորոշիչներ։

***Արդյունքները համեմատվում են նախորդ տարվա նույն հաշվետու ժամանակահատվածում ունեցած արդյունքների հետ։***

1. **ՆՊԱՏԱԿԻ ՉԱՓՈՐՈՇԻՉՆԵՐ**

**Նպատակի չափորոշիչները վերաբերում են տեսչական մարմնի հիմնական նպատակին՝ համապատասխան ոլորտի անվտանգությանը և օրենսդրության հետ համապատասխանությանը**

Նպատակի չափորոշիչներն են՝

1) տեսչական մարմնի գործունեության հիմնական նպատակին հասնելու մակարդակը.

2) ոլորտի առավել ռիսկային բնագավառներում փոփոխությունների առկայությունը.

3) ռիսկերի պլանավորման, վերլուծության և գնահատման համար հատկացված ֆինանսական միջոցները և մարդկային ռեսուրսները.

4) խորհրդատվության, մեթոդական աջակցության և կանխարգելման միջոցների համար հատկացված ֆինանսական միջոցները և մարդկային ռեսուրսները.

5) Հայաստանի Հանրապետության կառավարությանը կամ համապատասխան ոլորտների քաղաքականություն մշակող պետական մարմիններին ներկայացված առաջարկությունների քանակը:

* 1. **Տեսչական մարմնի գործունեության հիմնական նպատակին հասնելու մակարդակի** գնահատումը կատարվել է իրականացված ստուգումների արդյունքում հայտնաբերված խախտումների կշիռների հանրագումարի և վերահսկողության ընթացքում նախատեսված ստուգաթերթերի ընդհանուր կշիռների գումարի հարաբերությամբ, որը կազմել է 0,09 (2024 թվականի 1-ին եռամսյակ`0.06):

Նույն ցուցանիշն, ըստ ոլորտների, հետևյալն է՝

|  |  |  |  |
| --- | --- | --- | --- |
|  | **ՈԼՈՐՏ** | **ՑՈՒՑԱՆԻՇ** | |
| **2024 թ.**  **1-ին եռամսյակ** | **2025 թ.**  **1-ին եռամսյակ** |
| 1 | Սննդամթերքի անվտանգություն | 0.06 | 0,10 |
| 2 | Անասնաբուժություն | 0.04 | 0,06 |
| 3 | Բուսասանիտարիա | 0 | 0 |

**1.2) Ոլորտի առավել ռիսկային բնագավառներում փոփոխությունների առկայությունը** գնահատվել է ռիսկային բնագավառներում իրականացված ստուգումների արդյունքում հայտնաբերված խախտումների կշիռների հանրագումարի և վերահսկողության ընթացքում նախատեսված ստուգաթերթերի ընդհանուր կշիռների հանրագումարի հարաբերությամբ, որը կազմել է 0,06 է (2024 թվականի 1-ին եռամսյակ` 0,04):

Նույն ցուցանիշն ըստ ոլորտների հետևյալն է՝

|  |  |  |  |
| --- | --- | --- | --- |
|  | **ՈԼՈՐՏ** | **ՑՈՒՑԱՆԻՇ** | |
| **2024 թ.**  **1-ին եռամսյակ** | **2025 թ.**  **1-ին եռամսյակ** |
| 1 | Սննդամթերքի անվտանգություն | 0,04 | 0,06 |
| 2 | Անասնաբուժություն | 0,04 | 0,06 |
| 3 | Բուսասանիտարիա | 0 | 0 |

**1.3) Ռիսկերի պլանավորման, վերլուծության և գնահատման համար հատկացված ֆինանսական միջոցներ** չեն հատկացվել, իսկ մարդկային ռեսուրսները կազմել է 8 (յոթ) աշխատակից։

**1.4) Խորհրդատվության, մեթոդական աջակցության և կանխարգելման միջոցների համար** ֆինանսական միջոցներ չեն հատկացվել, իսկ շուրջ 10 (տաս) աշխատակից իրականացրել են խորհրդատվություն: Թեժ գծի միջոցով քաղաքացիներին տրամադրվել է մոտ 2000 խորհրդատվություն (խորհրդատվության տեսանկյունից ոլորտային տարանջատում չի իրականացվում)։

**Ստացված ահազանգերի վերլուծություն**

120 ահազանգ, որից 53-ը՝ թեժ գծի, 13-ը՝ սոցիալական ցանցերի, 2-ը՝ էլեկտրոնային փոստի, 3-ը` ԶԼՄ-ների, 49-ը՝ պետական և տեղական ինքնակառավարման մարմինների (ՀՀ առողջապահության նախարարության հիվանդությունների վերահսկման և կանխարգելման ազգային կենտրոն ՊՈԱԿ, Երևանի քաղաքապետարան, Աշխատանքի և սոցիալական հարցերի նախարարություն) միջոցով:

* Ահազանգերից 66-ը ստացվել են մարզերից, 54-ը՝ Երևանից:
* ***[[1]](#footnote-1)***Ըստ ոլորտների` արձանագրված խախտումներն ունեն հետևյալ պատկերը.
* Հանրային սննդի օբյեկտ –23
* Արտադրություն – 7
* Իրացման ցանց – 37
* Տեղեկատվության ճշտում– 53
* Ըստ վերահսկման ոլորտների՝
* Սննդամթերքի անվտանգություն – 67
* Անանաբուժություն – 53
* Բուսասանիտարիա – 0
* Ահազանգերով ներկայացված խախտումնեի բնույթը հետևյալն է՝
* Տեղեկատվության ճշտում – 53
* Մակնշման խախտում – 2
* Ժամկետանց սննդամթերք – 5
* Օտար մարմին սննդամթերքի մեջ – 5
* Սանիտարահիգիենիկ նորմերի խախտումներ – 22
* Անորակ, վտանգավոր սննդամթերք – 27
* Թունավորումներ – 6
* 120 ահազանգերից տնտեսավարողների մոտ իրականացվել է 60 պետական վերահսկողություն, որից՝ 45 ստուգում և 11 դիտարկում, 3 մշտադիտարկում և 1 զննում։
* Օտարերկրացիների կողմից ներկայացվել է մեկ ահազանգ (տեղեկատվության ճշտում):

**2024 և 2025 թվականների 1-ին եռամսյակի ընթացքում ստացված ահազանգերի վերլուծություն**

|  |  |  |  |  |  |  |
| --- | --- | --- | --- | --- | --- | --- |
|  | սննդամթերքի անվտանգություն | | Անասնաբուժություն | | բուսասանիտարիա | |
| **2024 թ.**  **1-ին եռամսյակ** | **2025 թ.**  **1-ին եռամսյակ** | **2024 թ.**  **1-ին եռամսյակ** | **2025 թ.**  **1-ին եռամսյակ** | **2024 թ.**  **1-ին եռամսյակ** | **2025 թ.**  **1-ին եռամսյակ** |
| Միջոցառումների թիվ | 51 | 67 | 83 | 53 | 0 | 0 |

**1.5) Հայաստանի Հանրապետության կառավարությանը կամ համապատասխան ոլորտների քաղաքականություն մշակող պետական մարմիններին ներկայացված առաջարկների քանակը (**հաշվետու ժամանակահատված է համարվում չորրորդ եռամսյակը**)**։

1. **ԳՈՐԾԸՆԹԱՑԻ ՉԱՓՈՐՈՇԻՉՆԵՐ**

**Գործընթացի չափորոշիչները վերաբերում են տեսչական մարմնի գործառույթների իրականացման ընթացքին**

Գործընթացի չափորոշիչներն են՝

1) ըստ անհրաժեշտության իրականացված ստուգումների միջին տևողությունը.

2) բարձր ռիսկային տնտեսվարող սուբյեկտներում և ստուգման օբյեկտներում ստուգումների քանակը` ստուգումների ընդհանուր քանակի համեմատությամբ.

3) ստուգումների տարեկան ծրագրում ընդգրկված ստուգումների միջին տևողությունը.

4) ըստ անհրաժեշտության իրականացված ստուգումների ընդհանուր քանակի (որոնց շնորհիվ կանխվել է հանրությանը, շրջակա միջավայրին, ֆիզիկական կամ իրավաբանական անձանց գույքային շահերին, պետությանը սպառնացող էական վնաս կամ ռիսկ) հարաբերակցությունը ստուգումների տարեկան ծրագրով նախատեսված և իրականացված ստուգումների ընդհանուր քանակին.

5) ստուգման ենթարկված օբյեկտների բավարարվածության աստիճանը տեսչական մարմնի աշխատանքների անաչառության, ընթացակարգերի թափանցիկության, տրամադրված տեղեկատվության որակի և տեսչական մարմնի ծառայողների արհեստավարժության վերաբերյալ:

**2.1) Ըստ անհրաժեշտության իրականացված ստուգումների միջին տևողությունը** գնահատելու համար վերլուծվել և համեմատվել է տարեկան ծրագրով չնախատեսված, սակայն տեսչական մարմնի կողմից իրականացված ստուգումների ընթացքում ստուգման գործընթացի միջին տևողությունը։

Արդյունքում, ըստ անհրաժեշտության իրականացրած ստուգումների քանակը՝ 159 է, միջին տևողությունը` 2,1 օր: (2024 թվականի 1-ին եռամսյակում ստուգումների քանակը՝ 131, միջին ցուցանիշը՝ 2,1 օր)։

Նույն ցուցանիշն ըստ ոլորտների հետևյալն է՝

|  |  |  |  |
| --- | --- | --- | --- |
|  | **ՈԼՈՐՏ** | **ՑՈՒՑԱՆԻՇ (օր)** | |
| **2024 թ.**  **1-ին եռամսյակ** | **2025 թ.**  **1-ին եռամսյակ** |
| 1 | սննդամթերքի անվտանգություն | 2,1 | 2,1 |
| 2 | անասնաբուժություն | 2,6 | 2 |
| 3 | բուսասանիտարիա | 0 | 0 |

**2.2) Բարձր ռիսկային տնտեսավարող սուբյեկտներում և ստուգման օբյեկտներում ստուգումների քանակը` ստուգումների ընդհանուր քանակի համեմատությամբ** չափորոշչի գնահատման համար վերլուծվել է (բարձր ռիսկային) կատարված ստուգումների քանակի և ստուգումների տարեկան ծրագրում նույն ժամանակահատվածում ընդգրկված և իրականացված ստուգումների քանակի հարաբերությունը, որը կազմում է 0,9 (2024 թվականի 1-ին եռամսյակ` 0,8):

Նույն ցուցանիշն ըստ ոլորտների հետևյալն է՝

|  |  |  |  |
| --- | --- | --- | --- |
|  | **ՈԼՈՐՏ** | **ՑՈՒՑԱՆԻՇ** | |
| **2024 թ.**  **1-ին եռամսյակ** | **2025 թ.**  **1-ին եռամսյակ** |
| 1 | սննդամթերքի անվտանգություն | 0,6 | 0,9 |
| 2 | անասնաբուժություն | 3 | 1,1 |
| 3 | բուսասանիտարիա | 0 | 0 |

**2.3) Ստուգումների տարեկան ծրագրում ընդգրկված ստուգումների միջին տևողությունը** հաշվարկվել է ստուգումների տարեկան ծրագրով նախատեսված ստուգումների ընդհանուր տևողության և ստուգումների տարեկան ծրագրով իրականացված ստուգումների քանակի հարաբերությամբ, որը կազմել է 2,7 օր է (2024 թվականի 1-ին եռամսյակ` 3 օր):

Նույն ցուցանիշն ըստ ոլորտների հետևյալն է՝

|  |  |  |  |
| --- | --- | --- | --- |
|  | **ՈԼՈՐՏ** | **ՑՈՒՑԱՆԻՇ (օր)** | |
| **2024 թ.**  **1-ին եռամսյակ** | **2025 թ.**  **1-ին եռամսյակ** |
| 1 | սննդամթերքի անվտանգություն | 3 | 2,7 |
| 2 | անասնաբուժություն | 3 | 2,9 |
| 3 | բուսասանիտարիա | 0 | 0 |

**2.4) Այն գործընթացները, որոնց շնորհիվ կանխվել է հանրությանը, շրջակա միջավայրին, ֆիզիկական կամ իրավաբանական անձանց գույքային շահերին, պետությանը սպառնացող էական վնաս կամ ռիսկ, գնահատվել է ըստ անհրաժեշտության իրականացված ստուգումների ընդհանուր քանակի հարաբերակցությունը ստուգումների տարեկան ծրագրով նախատեսված և իրականացված ստուգումների ընդհանուր քանակին,** որըկազմում է 0,32 (2024 թվականի 1-ին եռամսյակ` 0,5)։ Նույն ցուցանիշն ըստ ոլորտների հետևյալն է՝

|  |  |  |  |
| --- | --- | --- | --- |
|  | **ՈԼՈՐՏ** | **ՑՈՒՑԱՆԻՇ** | |
| **2024 թ.**  **1-ին եռամսյակ** | **2025 թ.**  **1-ին եռամսյակ** |
| 1 | սննդամթերքի անվտանգություն | 0,5 | 0,4 |
| 2 | անասնաբուժություն | 0,3 | 0,03 |
| 3 | բուսասանիտարիա | 0 | 0 |

**2.5) Ստուգման ենթարկված օբյեկտների բավարարվածության աստիճանը տեսչական մարմնի աշխատանքների անաչառությունից, ընթացակարգերի թափանցիկությունից, տեղեկատվության որակից և տեսչական մարմնի ծառայողների արհեստավարժությունից․**

Տնտեսվարող սուբյեկտների կողմից առաջարկություններ կամ դիմում-բողոքներ չեն ներկայացվել։

1. **ԱՐԴՅՈՒՆՔԻ ՉԱՓՈՐՈՇԻՉՆԵՐ**

**Արդյունքի չափորոշիչները վերաբերում են տեսչական մարմնի կոնկրետ լիազորության իրականացման անմիջական արդյունքին**

Արդյունքի չափորոշիչներն են՝

1) ստուգումների տարեկան ծրագրում ընդգրկված և ըստ անհրաժեշտության իրականացված ստուգումների քանակական հարաբերակցությունը.

2) տեսչական մարմնի վերահսկման երեքից հինգ բարձր ռիսկային ոլորտներում իրավիճակի փոփոխությունը.

3) ըստ առանձին ստուգման հատկացված ֆինանսական միջոցները և մարդկային ռեսուրսները.

4) տեսչական մարմնի, տեսչական մարմնի աշխատակիցների դեմ բերված դիմում-բողոքների քանակը և դրանց արդյունքները:

**3.1) Ստուգումների տարեկան ծրագրում ընդգրկված և ըստ անհրաժեշտության իրականացված ստուգումների քանակական հարաբերությունը․**

Ըստ Տարեկան ծրագրի՝ իրականացված ստուգումների թիվը կազմում է 196, իսկ ըստ անհրաժեշտության՝ 159, ընդհանուր՝ 355 ստուգում:

Իրականացված ստուգումների քանակական հարաբերությունը կազմել է 1,2, ցուցանիշը նույն էր նաև 2024 թվականի 1-ին եռամսյակում։

Նույն ցուցանիշն ըստ ոլորտների հետևյալն է՝

|  |  |  |  |
| --- | --- | --- | --- |
|  | **ՈԼՈՐՏ** | **ՑՈՒՑԱՆԻՇ** | |
| **2024 թ.**  **1-ին եռամսյակ** | **2025 թ.**  **1-ին եռամսյակ** |
| 1 | սննդամթերքի անվտանգություն | 1,4 | 1,03 |
| 2 | անասնաբուժություն | 0,5 | 17 |
| 3 | բուսասանիտարիա | 0 | 0 |

**3.2) Տեսչական մարմնի վերահսկման բարձր ռիսկային բնագավառներում իրավիճակի փոփոխությունը** (հաշվետու ժամանակահատված է համարվում չորրորդ եռամսյակը)։

**3.3) Ըստ առանձին ստուգման հատկացված ֆինանսական միջոցները և մարդկային ռեսուրսները** հաշվարկվում են հաշվետու ժամանակահատվածում ստուգման համար հատկացված ֆինանսական միջոցների և մարդկային ռեսուրսների միջին ցուցանիշով, որը կազմում է 2,01, իսկ 2024 թվականի 1-ին եռամսյակում ստուգման համար հատկացված մարդկային ռեսուրսների միջին ցուցանիշը 2,05 է:

Նույն ցուցանիշն ըստ ոլորտների հետևյալն է՝

|  |  |  |  |
| --- | --- | --- | --- |
|  | **ՈԼՈՐՏ** | **ՑՈՒՑԱՆԻՇ (Մարդկային ռեսուրսներ)** | |
| **2024 թ.**  **1-ին եռամսյակ** | **2025 թ.**  **1-ին եռամսյակ** |
| 1 | սննդամթերքի անվտանգություն | 2,05 | 2.02 |
| 2 | անասնաբուժություն | 2,05 | 2 |
| 3 | բուսասանիտարիա | 0 | 0 |

Ֆինանսական միջոցների միջին ցուցանիշը 47,170 ՀՀ դրամ է (2024 թվականի 1-ին եռամսյակում ստուգումների համար ֆինանսական միջոցներ չեն հատկացվել)։

Նույն ցուցանիշն ըստ ոլորտների հետևյալն է՝

|  |  |  |  |
| --- | --- | --- | --- |
|  | **ՈԼՈՐՏ** | **ՑՈՒՑԱՆԻՇ** | |
| **2024 թ.**  **1-ին եռամսյակ** | **2025 թ.**  **1-ին եռամսյակ** |
| 1 | սննդամթերքի անվտանգություն | 0 | 47,170 ՀՀ դրամ |
| 2 | անասնաբուժություն | 0 | 0 |
| 3 | բուսասանիտարիա | 0 | 0 |

**3.4) Տեսչական մարմնի, տեսչական մարմնի աշխատակիցների դեմ բերված դիմում-բողոքների քանակը և դրանց արդյունքները** հաշվարկվում են հիմք ընդունելով հաշվետու ժամանակահատվածում բերված դիմում-բողոքների փաստացի քանակը, մարմնի, նրա ծառայողների գործողությունների կամ անգործության կամ նրա կողմից ընդունված վարչական ակտերի վերաբերյալ ստացված բողոքները` աշխատակիցների կողմից թույլ տրված խախտումները, թերությունների վերհանման արդյունքում իրականացվածծառայողական քննությունների և բերված դիմում-բողոքների քնարկումների արդյունքում արձանագրված դրական փոփոխությունների քանակը, որը կազմել է 0,07 է, իսկ 2024 թվականի 1-ին եռամսյակում այդ հարաբերությունը եղել է 0,05։

|  |  |  |  |
| --- | --- | --- | --- |
|  | **ՈԼՈՐՏ** | **ՑՈՒՑԱՆԻՇ** | |
| **2024 թ.**  **1-ին եռամսյակ** | **2025 թ.**  **1-ին եռամսյակ** |
| 1 | սննդամթերքի անվտանգություն | 0,03 | 0,03 |
| 2 | անասնաբուժություն | 0,15 | 0,42 |
| 3 | բուսասանիտարիա | 0 | 0 |

2025 թվականի 1-ին եռամսյակում տեսչական մարմնի և դրա պաշտոնատար անձանց գործողությունների կամ անգործության, այդ թվում` պատասխանատվության միջոց կիրառելու վերաբերյալ վարչական ակտի դեմ բերվել է 26 բողոք, մասնավորապես՝

* սննդամթերքի անվտանգության ոլորտ` 11 բողոք, որից 8-ը՝ վարչական, 3-ը՝ դատական,
* անասնաբուժության բնագավառում՝ 15 բողոք, որից 4-ը՝ վարչական, 11-ը՝ դատական կարգով։
* բուսասանիտարիայի ոլորտում հաշվետու ժամանակահատվածում բողոք չի ներկայացվել։

|  |  |  |  |  |  |  |
| --- | --- | --- | --- | --- | --- | --- |
| **Ոլորտներ** | **Բողոքների ընդհանուր թիվ** | | **Այդ թվում՝** | | | |
| **Տեսչական մարմին** | | **Դատարան** | |
|  | **2024թ.**  **1-ին եռամսյակ** | **2025թ.**  **1-ին եռամսյակ** | **2025թ.**  **1-ին եռամսյակ** | **2025թ.**  **1-ին եռամսյակ** | **2025թ.**  **1-ին եռամսյակ** | **2025թ.**  **1-ին եռամսյակ** |
| սննդամթերքի անվտանգություն | 7 | 11 | 3 | 8 | 4 | 3 |
| անասնաբուժություն | 6 | 15 | 0 | 4 | 6 | 11 |
| բուսասանիտարիա | 0 | 0 | 0 | 0 | 0 | 0 |
| **ԸՆԴԱՄԵՆԸ** | 13 | **26** | 3 | **12** | 10 | **14** |

2025 թվականի 1-ին եռամսյակի ընթացքում իրականացված ստուգումների արդյունքում տեսչական մարմնի աշխատակիցների դեմդիմում-բողոքներ չի ստացվել։

1. [↑](#footnote-ref-1)